รายชื่อรางวัลสำหรับหลักฐานเรื่องเหนือธรรมชาติ
รางวัล

| ปี | ผู้ดูแลควบคุม | รางวัล | รายละเอียด | ยังไม่ชนะ |
| --- | --- | --- | --- | --- |
| 2506-2521      | อับราฮัม โควัว (เสียชีวิต 2521)      | 100,000 รูปีศรีลังกา      | นายโควัวจัดตั้ง "รางวัลท้าท้ายของนายอับราฮัม โควัว" เริ่มในปี 2506 ซึ่งต่อมาเป็นแรงบันดาลใจให้กับผู้จัดตั้งรางวัลอื่น ๆ  | ยัง |
| 2543-ปัจจุบัน      | รางวัลเดิมพันของนายแอลเฟร็ดโด บาร์ราโก (Alfredo Barrago's Bet)      | 50,000 ยูโร  | (ประมาณ 1,953,128 บาทต้นปี 2559) เพื่อการแสดงปรากฏการณ์ที่ทำโดยสื่อวิญญาณ ผู้เห็นอนาคต และอื่น ๆ ที่เป็นเรื่องเหนือธรรมชาติ  | ยัง |
| 2540-ปัจจุบัน      | สมาคมเหตุผลนิยมบริเทนกลุ่มเอเชีย (Asian Rationalist Society of Britain) และนาย Lavkesh Prasha      | 10,000 ปอนด์สเตอร์ลิง  | (ประมาณ 513,358 บาทต้นปี 2559) ให้กับใครก็ได้ที่สามารถพิสูจน์ว่ามีอำนาจเวทมนต์ต่อหน้าสื่อและนักวิทยาศาสตร์ รางวัลดั้งเดิมที่ 2,000 ปอนด์ต่อมาได้เพิ่มขึ้น 5 เท่าตัวเพื่อหาผู้สมัครเพิ่ม  | ยัง  |
| 2523-ปัจจุบัน      | นักวิมตินิยมออสเตรเลีย (Australian Skeptics)      | 100,000 ดอลลาร์ออสเตรเลีย  | (ประมาณ 2,528,056 บาทต้นปี 2559) เพื่อพิสูจน์การรับรู้เหนือประสาท (extrasensory perception) โทรจิต และการเคลื่อนไหววัตถุได้โดยใจ (telekinesis)  | ยัง |
| 2519-ปัจจุบัน      | นาย Basava Premanand (เสียชีวิต 2552), กลุ่ม Indian Skeptic / Indian CSICOP      | 100,000 รูปีอินเดีย  | (ประมาณ 53,196 บาทต้นปี 2559) เริ่มให้เมื่อนายอับราฮัม โควัว เริ่มป่วยด้วยโรคมะเร็งในปี 2519 ต่อมาหลังจากผู้ก่อตั้งรางวัลเสียชีวิตแล้ว นิตยสารและองค์กรของเขาจึงดำเนินการรางวัลท้าทายต่อไปเริ่มตั้งแต่ปี 2552  | ยัง |
| 2554-ปัจจุบัน      | นายแดเนียล เซเปดา      | 20,000 เปโซเม็กซิกัน      | (ประมาณ 38,774 บาทต้นปี 2559) สำหรับใครก็ได้ที่สามารถแสดงภายใต้สภาวะที่สังเกตการณ์และทำซ้ำได้ หลักฐานของอำนาจเหนือธรรมชาติหรืออำนาจเวทมนต์ ที่วิทยาศาสตร์ไม่มีคำตอบให้  | ยัง |
| 2551-ปัจจุบัน      | องค์กร Eesti Skeptik      | 10,000 ยูโร  | (ประมาณ 390,570 บาทต้นปี 2559) ให้กับใครก็ได้ที่สามารถพิสูจน์ความสามารถเหนือธรรมชาติได้  | ยัง  |
| -ปัจจุบัน 2555-ปัจจุบัน      | กลุ่ม Fayetteville Freethinkers      | 5,000 ดอลลาร์สหรัฐ (ประมาณ 180,368 บาทต้นปี 2559) (-ปัจจุบัน) บ้านหลังหนึ่ง (2555-ปัจจุบัน )  | เพื่อการแสดงเรื่องเหนือธรรมชาติ  และตั้งแต่ปี 2555 มีรางวัลเป็นบ้านหลังหนึ่งจะให้กับใครก็ได้ที่จับบิ๊กฟุตได้  | ยัง |
| 2551, 2557      | สหพันธ์สมาคมนักเหตุผลนิยมแห่งอินเดีย (Federation of Indian Rationalist Associations) และนาย Narendra Nayak      | 200,000 รูปีอินเดีย (2551)  1,000,000 รูปีอินเดีย (2557)  | ตอบคำถาม 21 คำถามจาก 25 คำถามอย่างถูกต้องเกี่ยวกับผลการเลือกตั้งในอนาคต (หมายเฉพาะนักโหราศาสตร์ แต่เปิดกับทุกคน)  | ยัง |
| 2530-2545      | นาย Gérard Majax นาย Henri Broch และ นาย Jacques Theodor      | 200,000 ยูโร  | (ประมาณ 9,028,960 บาทท้ายปี 2545) การท้ายทายของนักวิมตินิยมนานาชาติ (International Zetetic Challenge) เป็นการท้าสื่อวิญญาณและผู้มีสัมผัสพิเศษ (clairvoyance) ให้แสดงอำนาจของตน แต่ว่า คนสมัครทั้งหมดในอดีต 275 คนแพ้  | ยัง |
| 2547-ปัจจุบัน      | สมาคมเพื่อการสืบสวนวิทยาศาสตร์เทียมโดยวิทยาศาสตร์ (Gesellschaft zur wissenschaftlichen Untersuchung von Parawissenschaften)        | 10,000 ยูโร  | (ประมาณ 390,526 ต้นปี 2559) เพื่อใครก็ได้ที่สามารถพิสูจน์ความสามารถเหนือธรรมชาติได้  | ยัง |
| 2558-ปัจจุบัน      | รางวัลแฮร์รี่ ฮูดินี (Harry Houdini Prize)      | 1,000,000 รูเบิลรัสเซีย  | (ประมาณ 450,418 บาทต้นปี 2559) ให้สำหรับการแสดงความสามารถเหนือธรรมชาติหรือปาฏิหาริย์ ภายใต้สภาวะการทดลองทางวิทยาศาสตร์ที่สมเหตุผล  | ยัง |
| 2543-ปัจจุบัน      | กลุ่มตรวจสอบอิสระ (Independent Investigations Group )      | 100,000 ดอลลาร์สหรัฐ  | (ประมาณ 3,606,300 บาทต้นปี 2559) ให้กับทุกคนที่สามารแสดงภายใต้สภาวะสังเกตการ์ที่เหมาะสม หลักฐานเกี่ยวกับอำนาจหรือเหตุการณ์เหนือธรรมชาติ เป็นปาฏิหาริย์ หรือเกี่ยวกับเวทมนต์ คนที่เป็นนายหน้าหาผู้สมัครชนะรางวัลจะได้รับรางวัล 5,000 ดอลลาร์สหรัฐ (ประมาณ 180,258 บาทต้นปี 2559) ก่อนหน้านี้ รางวัลมีมูลค่า 50,000 ดอลลาร์สหรัฐ  | ยัง |
| 2538-ปัจจุบัน      | สมาคมนักเหตุผลนิยมแห่งอินเดีย (Indian Rationalist Association) และนาย Sanal Edamaruku      | 100,000 รูปีอินเดีย  | (ประมาณ 53,196 บาทต้นปี 2559) ให้ใครก็ได้ที่สามารถพิสูจน์ปาฏิหาริย์นมฮินดู (Hindu milk miracle) ซึ่งกล่าวว่าเทวรูปฮินดูต่าง ๆ เริ่มที่พระพิฆเนศได้ดื่มนมที่นำมาถวายให้ในวันที่ 21 กันยายน 2538 และตั้งแต่ปี 2545 รวมเอาผู้ที่สามารถให้หลักฐานทางวิทยาศาสตร์เกี่ยวกับประสิทธิภาพการตรวจโรคโดยดูม่านตา (iridology)  | ยัง |
| 2507-ปัจจุบัน      | รางวัลท้าทายเรื่องเหนือธรรมชาติล้านดอลลาร์สหรัฐ (One Million Dollar Paranormal Challenge) ของมูลนิธิการศึกษาเจมส์แรนดี้          | 1,000,000 ดอลลาร์สหรัฐ (ตั้งแต่ 2539)  | จัดตั้งโดยนักมายากลเจมส์ แรนดี้ เป็นรางวัล 1,000 (เท่ากับเงินประมาณ 274,136 บาทในปัจจุบัน) ดอลลาร์สหรัฐในปี 2507 เพิ่มขึ้นเป็น 10,000 เหรียญในปี 2523 เป็น 100,000 เหรียญในปี 2532 และในที่สุดเป็น 1 ล้านเหรียญในปี 2539 (ประมาณ 36,320,000 บาทต้นปี 2559) และเริ่มต้นตั้งแต่จัดตั้งมูลนิธิ การดำเนินการรับผู้สมัครและตรวจสอบได้ทำโดยคณะกรรมการ  | ยัง  |
| 2539-ปัจจุบัน      | นักวิมตินิยมแห่งเมืองเกแบ็ก (Les Sceptiques du Québec)      | 10,000 ดอลลาร์แคนาดา      | (ประมาณ 253,259 บาทต้นปี 2559) "เอาแค่ปรากฏการณ์เหนือธรรมชาติจริงแบบเล็ก ๆ น้อย ๆ ที่สามารถสังเกตและตรวจสอบได้ผ่านการทดลอง" ใช้เป็นการทดสอบเบื้องต้นของรางวัลท้าทายเรื่องเหนือธรรมชาติล้านดอลลาร์สหรัฐ ในตอนแรกอง์กรมีรางวัลของตนเองมีมูลค่า 750,000 ดอลลาร์แคนาดา  | ยัง  |
| (อย่างช้าตั้งแต่ปี 2544)      | นักวิมตินิยมเท็กซัสเหนือ (North Texas Skeptics)      | 12,000 ดอลลาร์สหรัฐ  | (ประมาณ 432,618 บาทต้นปี 2559) "ให้กับใครก็ได้ที่สามารถแสดงอำนาจหรือความสามารถทางจิตวิญญาณหรือเหนือธรรมชาติ ภายใต้สภาวะสังเกตการณ์ที่สมเหตุผลทางวิทยาศาสตร์"  | ยัง |
| 2528-2531      | คณะกรรมการตรวจสอบเรื่องเหนือธรรมชาติแห่งพิตต์สเบิร์ก (Paranormal Investigating Committee of Pittsburgh)      | 10,000 ดอลลาร์สหรัฐ  | (เท่ากับเงินประมาณ 733,575 บาทในปัจจุบัน) "ให้กับใครก็ได้ที่สามารถแสดงเหตุการณ์ทางจิตวิญญาณได้สำเร็จ ภายใต้การทดสอบควบคุม"  | ยัง |
| 2509-2548      | นาย Philip J. Klass (เสียชีวิตแล้ว)      | 10,000 ดอลลาร์สหรัฐ  | (เพื่อเครื่องพิสูจน์ว่ามีมนุษย์ต่างดาวมาเยี่ยมโลกจริง ๆ | ยัง  |
| 2528-ปัจจุบัน      | สมาคมวิทยาศาสตร์และนักเหตุผลนิยมแห่งอินเดีย (Science and Rationalists' Association of India), และนาย Prabir Ghosh      | 2,500,000 รูปีอินเดีย  | (ประมาณ 1,331,295 บาทต้นปี 2559) เพื่อใครก็ได้ในโลกนี้ที่สามารถแสดงอำนาจเหนือธรรมชาติโดยไม่โกง ในสถานที่และในสภาวะที่ผู้ให้รางวัลกำหนด  | ยัง |
| 2465      | นิตยสาร Scientific American  | 2,500 ดอลลาร์สหรัฐ  | (เท่ากับเงินประมาณ 1,223,300 บาทในปัจจุบัน) รางวัล 2 รางวัลสำหรับ (1) เพื่อรูปถ่ายวิญญาณจริงรูปแรกที่ทำภายใต้สภาวะการทดสอบ และ (2) เพื่อผู้มีอำนาจเหนือธรรมชาติคนแรกที่สามารถแสดงอำนาจให้เห็นได้จริง ๆ  | ยัง |
| 2542-ปัจจุบัน      | นาย Sima Nan      | 1,000,000 หยวน  | (ประมาณ 5,484,045 บาทต้นปี 2559) ให้ใครก็ได้ที่สามารถแสดง "ความสามารถพิเศษ" โดยไม่โกง สามารถชนะพร้อมกับรางวัลท้าทายเรื่องเหนือธรรมชาติล้านดอลลาร์สหรัฐได้[ต้องการอ้างอิง]  | ยัง |
| 2545-ปัจจุบัน      | รางวัลซิสซิฟัสขององค์กร SKEPP      | 10,000 ยูโร (2545-2555) 1,000,000 ยูโร (2555-2556) 25,000 ยูโร (2556-ปัจจุบัน)  | รางวัลดั้งเดิมมีมูลค่า 10,000 ยูโร แต่ต่อมาระหว่างวันที่ 1 ตุลาคม 2555 ถึง 30 กันยายน 2556 มีนักธุรกิจนิรนามเมืองแอนต์เวิร์ปที่เพิ่มรางวัลเป็น 1,000,000 ยูโร เป็นเวลาปีหนึ่ง ในขณะที่องค์กรวิมตินิยมยุโรปหลายองค์กรผสมโรงโดยจัดรางวัลเพื่อการทดสอบเบื้องต้นก่อนที่จะชิงรางวัลซิสซิฟัส ต่อจากนั้น รางวัลปกติจึงเพิ่มจาก 10,000 ยูโร เป็น 25,000 ยูโร (ประมาณ 976,964 บาทต้นปี 2559)   | ยัง |
| 2532-ปัจจุบัน      | สมาคมนักวิมตินิยมชาวฟินแลนด์ (Skepsis ry)      | 10,000 ยูโร  | (ประมาณ 390,797 บาทต้นปี 2559) ให้ใครก็ได้ในประเทศฟินแลนด์ที่สามารถทำให้เกิดปรากฏการณ์เหนือธรรมชาติภายใต้สภาวะสังเกตการณ์ที่เหมาะสม หรือพิสูจน์ว่าตนเป็นมนุษย์ต่างดาวโดยให้ตัวอย่างดีเอ็นเอ หรืออะไรอย่างอื่นที่เท่าเทียมกัน เพื่อการทดสอบ | ยัง |
| 2555-ปัจจุบัน      | สมาคมนักเหตุผลนิยมแห่งศรีลังกา (Sri Lankan Rationalist Association)      | 1,000,000 รูปีศรีลังกา      | (ประมาณ 248,952 บาทต้นปี 2559) ศ. Carlo Fonseka ต่อรางวัลท้าทายของนายอับราฮัม โควัว  | ยัง |
| 2531-ปัจจุบัน      | Stichting Skepsis      | 10,000 ยูโร  | (ประมาณ 390,679 บาทต้นปี 2559) ให้กับใครก็ได้ที่ต้องการจะสอบ "การวินิจฉัยโรคทางเลือก" รวมทั้งโดยวิธีทดสอบกำลังกล้ามเนื้อ (kinesiology) การฝังเข็มไฟฟ้า (electroacupuncture) คลื่นแม่เหล็กไฟฟ้า (bioresonance therapy) การดูออรา ตาทิพย์ การดูม่านตา การใช้ลูกตุ้มแกว่ง (dowsing) และโหราศาสตร์ คนที่ผ่านการทดสอบเบื้องต้นจะได้รางวัล 500 ยูโร การท้าทายเบื้องต้นขององค์กรในเดือนมีนาคม 2531 เป็นรางวัล 10,000 กิลเดอร์ดัตช์  สำหรับหมอเทวดาที่สามารถตัดไส้ติ่งของประธานองค์กรออกได้ (โดยวิธี psychic surgery)  | ยัง |
| 2537-ปัจจุบัน      | นาย Stuart Landsborough (จากองค์กร NZ Skeptics)      | 100,000 ดอลลาร์นิวซีแลนด์      | (ประมาณ 2,350,726 บาทต้นปี 2559) ให้กับใครก็ได้ที่สามารพิสูจน์ความสามารถทางจิตวิญญาณ โดยหาตั๋วสัญญาใช้เงินที่แบ่งเป็นสองส่วนซ่อนไว้ในเขตขนาด 100 เมตรภายในสวนปริศนา "Stuart Landsborough's Puzzling World" จากจุดเบื้องต้นของการท้ายทาย เขตที่ต้องหาได้ลดลงจากขนาด 5 กิโลเมตรจนมาเหลือแค่ 100 เมตรโดยเพิ่มรางวัลเป็นสองเท่า การแบ่งตั๋วออกเป็นสองส่วนก็เพื่อลดโอกาสที่จะหาเจอได้โดยบังเอิญเท่านั้น    แต่ว่า ผู้ชิงรางวัลต้องบริจาคเงิน 1,000 ดอลลาร์นิวซีแลนด์ (ประมาณ 23,507 บาทต้นปี 2559) ถ้าแพ้  | ยัง |
| ---      | สมาคมมนุษยนิยมแห่งสวีเดน (Swedish Humanist Association)      | 100,000 โครนาสวีเดน      | (ประมาณ 420,352 บาทต้นปี 2559) ให้กับใครก็ได้ที่สามารถแสดงความสามารถเหนือธรรมชาติ ที่ไม่มีคำอธิบายทางวิทยาศาสตร์ | ยัง |
| 2532-ปัจจุบัน      | นักวิมตินิยมชาวอ่าวสแทมปา (Tampa Bay Skeptics )      | 1,000 ดอลลาร์สหรัฐ  | (ประมาณ 36,502 บาทต้นปี 2559) ให้กับใครก็ได้ที่สามารถแสดงปรากฏการณ์เหนือธรรมชาติ ภายใต้สภาวะสังเกตการณ์ที่ตกลงกันได้ | ยัง  |
| 2557-ปัจจุบัน      | Český klub skeptiků Sisyfos  | 1,000,000 โกรูนาเช็ก  | (ประมาณ 1,445,753 บาทต้นปี 2559) ให้กับใครก็ได้ที่สามารถพิสูจน์ความสามารถเหนือธรรมชาติในเรื่องตาทิพย์ (clairvoyance) โทรจิต การเคลื่อนย้ายวัตถุได้ด้วยจิต (telekinesis) การหาวัตถุต่าง ๆ ด้วยแท่ง (rhabdomancy) เป็นต้น | ยัง |